title: 2008/215/ES: Sklep Sveta z dne 18. februarja 2008 o sprejetju poslovnika Odbora Evropskega razvojnega sklada

text:
               19.3.2008

               SL

               Uradni list Evropske unije

               L 78/35

      SKLEP SVETA

   z dne 18. februarja 2008
   o sprejetju poslovnika Odbora Evropskega razvojnega sklada
   (2008/215/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani, podpisanega v Cotonouju dne 23. junija 2000 (1) in revidiranega 25. junija 2005 v Luxembourgu (Sporazum o partnerstvu AKP-ES),
   ob upoštevanju Notranjega sporazuma med predstavniki vlad držav članic, ki so se sestali v okviru Sveta, o financiranju pomoči Skupnosti na podlagi večletnega finančnega okvira za obdobje 2008–2013 v skladu s Sporazumom o partnerstvu AKP-ES in o dodelitvi finančne pomoči za čezmorske države in ozemlja, za katera se uporablja Četrti del Pogodbe ES (2) (Notranji Sporazum), in zlasti člena 8(5) Notranjega sporazuma,
   ob upoštevanju Uredbe Sveta (ES) št. 617/2007 z dne 14. maja 2007 o izvajanju 10. Evropskega razvojnega sklada v okviru Sporazuma o partnerstvu AKP-ES (3) (Uredba o izvajanju 10. ERS),
   ob upoštevanju Sklepa Sveta 2001/822/ES z dne 27. novembra 2001 o pridružitvi čezmorskih držav in ozemelj Evropski skupnosti (4) (Sklep o pridružitvi čezmorskih držav),
   ob upoštevanju predloga Komisije –
   SKLENIL:
   Člen 1
   Sprejme se poslovnik Odbora Evropskega razvojnega sklada, kakor je naveden v Prilogi.
   Člen 2
   Poslovnik Odbora Evropskega razvojnega sklada se do začetka veljavnosti Notranjega sporazuma uporablja samo za potrebe načrtovanja programov in s tem povezane postopke odločanja iz naslovov II in III Uredbe o izvajanju 10. ERS, v zvezi s čezmorskimi državami in ozemlji pa iz členov 20 in 24 Sklepa o pridružitvi čezmorskih držav.
   Člen 3
   Ta sklep začne veljati na dan objave v Uradnem listu Evropske unije.

      V Bruslju, 18. februarja 2008

            Za Svet

            Predsednik

         D. RUPEL

      (1)  UL L 317, 15.12.2000, str. 3.

      (2)  UL L 247, 9.9.2006, str. 32.

      (3)  UL L 152, 13.6.2007, str. 1.

      (4)  UL L 314, 30.11.2001, str. 1. Sklep, kakor je bil spremenjen s Sklepom 2007/249/ES (UL L 109, 26.4.2007, str. 33).

      POSLOVNIK
      ODBORA EVROPSKEGA RAZVOJNEGA SKLADA
      Člen 1
      Sestava
      Odbor Evropskega razvojnega sklada (Odbor) sestavljajo delegacije držav članic (delegacije), predseduje pa mu predstavnik Komisije.
      Pri postopkih Odbora sodeluje predstavnik Evropske investicijske banke.
      Predstavnik generalnega sekretariata Sveta se sej udeležuje kot opazovalec.
      Člen 2
      Predložitev zadeve Odboru v obravnavo
      1.   Odbor deluje v zadevah in v skladu s postopki, določenimi v Uredbi o izvajanju 10. ERS ter po potrebi v Sklepu o pridružitvi čezmorskih držav. Odbor se v zvezi s pristojnostmi, ki jih ima na podlagi Sklepa o pridružitvi čezmorskih držav, v nadaljnjem besedilu imenuje „Odbor ERS-ČDO“.
      2.   Poleg zadev, predvidenih v odstavku 1:

                  (a)

                  Komisija Odboru na vsaki seji predloži seznam odločitev, sprejetih v predhodnem obdobju na podlagi členov 11(2) in 12 Uredbe o izvajanju 10. ERS;

                  (b)

                  se Odbor čim prej obvesti o zamudah ali težavah pri izvajanju letnih akcijskih programov, posebnih podpornih programov in posebnih ukrepov, iz katerih bi lahko izhajale znatne dodatne obveznosti ali vsebinske spremembe, ki bi lahko povzročile, da se zadeva predloži v obvezno obravnavo na podlagi določb Uredbe o izvajanju 10. ERS.

            Člen 3
      Sklic seje
      1.   Odbor skliče predsedujoči na lastno pobudo ali na zahtevo države članice.
      2.   Skupne seje Odbora in drugih odborov se lahko skličejo v zvezi z vprašanji skupnega interesa, ki spadajo v okvir ustreznih področij njihove pristojnosti.
      Člen 4
      Dnevni red
      1.   Predsedujoči sestavi osnutek dnevnega reda in ga predloži Odboru.
      2.   Dnevni red ločeno obravnava:

                  (a)

                  predlagane ukrepe, o katerih mora Odbor dati mnenje v skladu s postopki upravljanja iz člena 11(3) Uredbe o izvajanju 10. ERS;

                  (b)

                  druge zadeve, predložene Odboru v skladu s pogoji iz člena 11(4) in (5) Uredbe o izvajanju 10. ERS, bodisi na pobudo predsedujočega bodisi na pisno zahtevo člana Odbora.

            3.   Vsaka delegacija lahko zahteva uvrstitev določene točke na dnevni red seje Odbora. Ustrezne informacije o teh točkah se lahko predložijo ustno.
      4.   Dnevni red vsebuje odobritev zapisnika prejšnje seje.
      Člen 5
      Dokumentacija, ki jo je treba poslati članom Odbora
      1.   Predsedujoči pošlje članom Odbora prek sekretariata vabilo na sejo, osnutek dnevnega reda in predlagane ukrepe, glede katerih mora Odbor dati mnenje, ter vse drugo delovno gradivo v uradnih jezikih Skupnosti, praviloma najmanj 15 delovnih dni pred datumom seje.
      2.   V nujnih primerih in kadar se morajo ukrepi, ki jih je treba sprejeti, takoj začeti uporabljati, lahko predsedujoči na zahtevo člana Odbora ali na lastno pobudo skrajša obdobje iz odstavka 1 na pet delovnih dni pred datumom seje.
      3.   Izjemoma, v zelo nujnih primerih (na primer v resnih gospodarskih, družbenih in političnih okoliščinah, ob naravnih nesrečah v državi prejemnici, humanitarnih krizah ali v drugih zunanjih okoliščinah podobne narave, na katere se je treba zelo hitro odzvati), lahko predsedujoči na zahtevo člana Odbora ali lastno pobudo ne upošteva rokov, določenih v odstavkih 1 in 2.
      4.   Odstavka 2 in 3 se ne uporabljata za strateške dokumente in večletne okvirne programe ter njihove prilagoditve, ki so posledica vmesnih in končnih pregledov iz členov 4 in 5 Uredbe o izvajanju 10. ERS.
      5.   Delegacije bi morale v primeru predlogov, ki se po ustnem postopku predložijo Odboru, da ta poda svoje mnenje, uradno pisno obvestiti sekretariat Odbora najmanj tri delovne dni pred sejo, in sicer o:

                  (a)

                  tistih točkah, s katerimi lahko načeloma že soglašajo in za katere predlagajo, da se na dnevni red iz člena 4(1) uvrstijo kot točke pod A (s pripombami ali zahtevami za dodatne informacije ali brez), in

                  (b)

                  tistih točkah, o katerih je po njihovem mnenju potrebna razprava in za katere predlagajo, da se uvrstijo kot točke pod B.

            Delegacije pisno in v istem roku oblikujejo pripombe ali zahteve za dodatne informacije.
      Komisija, kadar je to mogoče, pisno in pred sejo Odbora zagotovi dodatne informacije ter odgovori na morebitne pripombe.
      Člen 6
      Predložitev strateških dokumentov skupni parlamentarni skupščini
      Sekretariat Odbora v skladu s členom 4(5) Uredbe o izvajanju 10. ERS predloži strateške dokumente v vednost skupni parlamentarni skupščini istočasno pa tudi delegacijam Odbora.
      Člen 7
      Mnenje Odbora
      1.   Kadar se zadeva predloži Odboru, z namenom, da o njej poda svoje mnenje, se o tej zadevi razpravlja pod pogoji in v skladu s postopkom, kakor je določeno v členu 11(3) Uredbe o izvajanju 10. ERS ter členu 8(2) in (3) Notranjega sporazuma.
      2.   Kadar se uporablja ustni postopek, ob tem pa se osnutek ukrepov vsebinsko spremeni ali se mu dodajo nova dejstva, lahko predsedujoči na lastno pobudo ali na zahtevo države članice odloži glasovanje o določeni točki dnevnega reda do konca seje ali do naslednje seje.
      3.   Če se v primeru, opisanem v odstavku 2, predsedujoči ne odloči za odložitev glasovanja, kot zahteva ena delegacija (ali več delegacij), lahko ta(-e) delegacija(-e) podajo(-jo) pridržek, ki se lahko umakne najpozneje v treh delovnih dneh od dneva, ki sledi seji. Mnenje Odbora se po izteku tega roka zabeleži kot dokončno. Komisija obvesti države članice o dokončnem stališču, ki ga je sprejela država članica, katere delegacija je v Odboru izrazila pridržek.
      4.   Na zahtevo delegacije se lahko glasovanje o zadevi odloži, če dokumenti v zvezi z določeno točko dnevnega reda niso bili poslani članom odbora v roku, določenem v členu 5(1) in (2). V tem primeru se lahko predsedujoči odloči, da podaljša obdobje posvetovanja, vendar le do konca naslednje seje. Po potrebi se lahko uporabi pisni postopek iz člena 11 tega poslovnika.
      Vendar lahko Odbor na predlog predsedujočega ali na zahtevo člana Odbora z navadno večino članov odloči, da točka zaradi nujnosti zadeve ostane na dnevnem redu.
      5.   Vsaka delegacija lahko v okviru pregleda letnih akcijskih programov zaprosi za umik projekta ali programa iz letnega akcijskega programa. Če to zahtevo podpre manjšina delegacij, ki lahko prepreči sprejetje odločitve, kakor je določeno v členu 9(3) v povezavi s členom 8(2) Notranjega sporazuma, Komisija v skladu s postopki upravljanja iz člena 11(3) Uredbe o izvajanju 10. ERS sprejme letni akcijski program brez zadevnega projekta ali programa. Če pa želi Komisija v skladu z mnenji delegacij iz Odbora umaknjeni projekt ali program nadaljevati, ga ponovno predloži Odboru izven okvirov letnega akcijskega programa, in sicer v obliki predloga za financiranje, ki ga Komisija nato sprejme v skladu s postopki upravljanja, določenimi v členu 11(3) Uredbe o izvajanju 10. ERS.
      Člen 8
      Izmenjava mnenj
      1.   Odbor v skladu s členom 11(4) Uredbe o izvajanju 10. ERS izmenja mnenja o splošnih ugotovitvah letnih operativnih pregledov in letnega poročila iz člena 14(3) Uredbe o izvajanju 10. ERS. Vsaka delegacija lahko tudi zahteva izmenjavo mnenj o vrednotenjih iz člena 15(2) Uredbe o izvajanju 10. ERS.
      Vsaka delegacija lahko kadar koli pozove Komisijo, da Odboru predloži informacije in pripravi izmenjavo mnenj o vprašanjih v zvezi z nalogami, opisanimi v členu 11(2) Uredbe o izvajanju 10 ERS.
      2.   Na podlagi takšne izmenjave mnenj lahko delegacije oblikujejo priporočila, ki jih Komisija upošteva. V zapisnik Odbora so vključeni izvedeni ukrepi. Ukrep, ki ga podpira kvalificirana večina delegacij, kakor je določeno v členu 8(3) v povezavi s členom 8(2) Notranjega sporazuma, se evidentira kot priporočilo.
      Člen 9
      Zastopanje in sklepčnost
      1.   Vsaka delegacija se šteje kot en član Odbora. Vsaka država članica določi sestavo svoje delegacije in o tem obvesti predsedujočega.
      2.   Z odobritvijo predsedujočega lahko delegacije spremljajo nevladni izvedenci na stroške zadevne države članice. Za pridobitev odobritve predsedujočega morajo delegati predhodno pisno obvestiti sekretariat Odbora o svoji želji, da jih pri določeni točki dnevnega reda spremlja izvedenec. Če predsedujoči vnaprej ne nasprotuje udeležbi strokovnjaka na zadevni seji Odbora, se šteje, da je privolitev odobrena.
      3.   Delegacija države članice lahko po potrebi zastopa največ eno drugo državo članico. Zastopana delegacija o tem najpozneje pred začetkom seje uradno pisno obvesti predsedujočega Odboru.
      4.   Zahtevana sklepčnost v razpravah Odbora je dosežena, ko da svoje mnenje kvalificirana večina v skladu s členom 11(3) Uredbe o izvajanju 10. ERS.
      Člen 10
      Vključitev tretjih strani
      1.   Predsedujoči se lahko na zahtevo delegacije ali na lastno pobudo odloči, da o posameznih točkah zasliši izvedence.
      2.   Ti izvedenci in izvedenci iz člena 9(2) niso prisotni in ne sodelujejo pri glasovanju Odbora.
      Člen 11
      Pisni postopek
      1.   Kadar se za predlagane ukrepe uporablja pisni postopek, imajo delegacije za sprejetje stališča na voljo 15 delovnih dni od dneva, ko so bili predlogi poslani. Za vsako delegacijo Odbora, ki do izteka roka, določenega v dopisu, ne izrazi svojega nasprotovanja ali namere, da se vzdrži, se šteje, da je dala tiho soglasje k predlogu.
      V nujnih ali zelo nujnih primerih se uporabljajo roki, določeni v členu 5(2) in (3). Nujne ali zelo nujne primere mora Komisija ustrezno pisno utemeljiti. V zelo nujnih primerih velja, da so delegacije podale soglasje, ko so o tem podale uradno obvestilo. Če uradno obvestilo ni bilo poslano v 48 urah, se šteje, da so se vzdržale.
      2.   Vendar se, če član Odbora zahteva, da se osnutek ukrepov obravnava na seji Odbora, pisni postopek s tem zaključi, predlagani ukrepi pa se prenesejo na naslednjo sejo Odbora.
      3.   Komisija pisno obvesti člane Odbora o izidu pisnega postopka takoj, ko se zadevna odločitev sprejme.
      Člen 12
      Podpora sekretariata
      Storitve sekretariata za Odbor zagotavlja Komisija.
      Člen 13
      Zapisnik in zbirno poročilo s sej
      Za vsako sejo se pod nadzorom predsedujočega sestavi zapisnik, ki vsebuje mnenja o predlaganih ukrepih in stališča, izražena na seji. Zapisnik se pošlje članom Odbora v 15 delovnih dneh.
      Delegacije svoje morebitne pripombe na zapisnik pisno sporočijo predsedujočemu. Odbor se o teh pripombah obvesti; v primeru nesoglasij o predlagani spremembi razpravlja Odbor. Če nesoglasje ni rešeno, se predlagana sprememba priloži zapisniku.
      Člen 14
      Seznam prisotnih
      1.   Predsedujoči na vsaki seji sestavi seznam prisotnih z navedbo organov ali organizacij, ki jih udeleženci zastopajo. Seznam prisotnih bo udeležencem razdeljen med sejo.
      2.   Na začetku vsake seje mora vsaka delegacija, katere sodelovanje pri delu odbora pomeni navzkrižje interesov v zvezi z določeno točko na dnevnem redu, o tem obvestiti predsedujočega. Člani delegacij, ki ne pripadajo nobenemu organu ali organizaciji države članice, morajo podpisati izjavo, da njihova udeležba ne pomeni navzkrižja interesov.
      V primeru navzkrižja interesov se mora zadevni član na zahtevo predsedujočega med obravnavo ustreznih točk na dnevnem redu umakniti.
      Člen 15
      Korespondenca
      1.   Dopisi za Odbor so naslovljeni na Komisijo, in sicer na sekretariat Odbora.
      2.   Dopisi, ki jih na delegacije naslovi sekretariat, se po najhitrejši in najzanesljivejši elektronski poti pošljejo tudi stalnemu predstavniku zadevne države članice.
      3.   Razen v izrednih primerih, se dopisi med Komisijo in delegacijami v obeh smereh pošiljajo z elektronski sredstvi, predvidenimi v ta namen.
      Člen 16
      Preglednost
      1.   Načela in pogoji v zvezi z dostopom javnosti do dokumentov, ki se uporabljajo za Komisijo, se uporabljajo tudi za Odbor ERS. Kadar se taka zahteva pošlje državi članici, mora ta ravnati v skladu s členom 5 Uredbe (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije (1).
      2.   Posvetovanja Odbora so zaupna za vse udeležence.
      Člen 17
      Stroški delovanja
      1.   Stroške delovanja Odbora, vključno s potnimi stroški za enega udeleženca na državo članico, nosi Komisija.
      Če je v okviru dodeljenih finančnih sredstev mogoče, Komisija krije potne stroške dveh članov delegacije, ki za to zaprosijo.
      2.   Komisija lahko povrne stroške nastanitve in potne stroške izvedencev, povabljenih v skladu s členom 8(1).
      3.   Prostor in materialna sredstva, ki jih Odbor potrebuje za svoje delo, zagotovi Komisija.

         (1)  UL L 145, 31.5.2001, str. 43.


title: 2006/509/ES: Sklep Sveta z dne  11. julija 2006  o imenovanju češkega nadomestnega člana Odbora regij

text:
               22.7.2006

               SL

               Uradni list Evropske unije

               L 200/5

      SKLEP SVETA

   z dne 11. julija 2006
   o imenovanju češkega nadomestnega člana Odbora regij
   (2006/509/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti, zlasti člena 263 Pogodbe,
   ob upoštevanju predloga češke vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES (1) o imenovanju članov in nadomestnih članov Odbora regij za obdobje od 26. januarja 2006 do 25. januarja 2010.

               (2)

               Po odstopu g. Ivana KOSATÍKA se je sprostilo mesto nadomestnega člana Odbora regij –

         SKLENIL:
   Člen 1
   G. Pavel HORÁK, namestnik predsednika regije Olomouc, je imenovan za nadomestnega člana Odbora regij, in nadomesti g. Ivana KOSATÍKA za preostanek mandata, ki se izteče 25. januarja 2010.
   Člen 2
   Ta sklep začne učinkovati na dan sprejetja.

      V Bruslju, 11. julija 2006

            Za Svet

            Predsednik

         E. HEINÄLUOMA

      (1)  UL L 56, 25.2.2006, str. 75.


title: Sklep Sveta 2005/821/SZVP z dne 21. novembra 2005 o spremembi Sklepa 2004/658/SZVP o finančnih določbah splošnega proračuna Evropske obrambne agencije

text:
               24.11.2005

               SL

               Uradni list Evropske unije

               L 305/43

      SKLEP SVETA 2005/821/SZVP
   z dne 21. novembra 2005
   o spremembi Sklepa 2004/658/SZVP o finančnih določbah splošnega proračuna Evropske obrambne agencije
   SVET EVROPSKE UNIJE JE –
   ob upoštevanju Skupnega ukrepa Sveta 2004/551/SZVP z dne 12. julija 2004 o ustanovitvi Evropske obrambne agencije (1) in zlasti člena 18(1) Skupnega ukrepa,
   ob upoštevanju naslednjega:

               (1)

               Svet je 13. septembra 2004 sprejel Sklep 2004/658/SZVP (2) o finančnih določbah splošnega proračuna Evropske obrambne agencije.

               (2)

               Usmerjevalni odbor Evropske obrambne agencije je Svetu 23. maja 2005 priporočil, naj obdobje, v katerem mora usmerjevalni odbor preučiti in po potrebi spremeniti te finančne določbe, podaljša z enega leta na dve leti.

               (3)

               Sklep 2004/658/SZVP je treba ustrezno spremeniti –

         SKLENIL:
   Člen 1
   Drugi stavek člena 1 Sklepa 2004/658/SZVP se nadomesti z:
   „Usmerjevalni odbor po potrebi preuči ali spremeni te finančne določbe pred 31. decembrom 2006.“
   Člen 2
   Ta sklep začne učinkovati na dan sprejetja.
   Člen 3
   Ta sklep se objavi v Uradnem listu Evropske unije.

      V Bruslju, 21. novembra 2005

            Za Svet

            Predsednik

         J. STRAW

      (1)  UL L 245, 17.7.2004, str. 17.

      (2)  UL L 300, 25.9.2004, str. 52.


title: 2009/711/ES: Sklep Sveta z dne 14. septembra 2009 o imenovanju nizozemskega člana Odbora regij

text:
               19.9.2009

               SL

               Uradni list Evropske unije

               L 247/12

      SKLEP SVETA

   z dne 14. septembra 2009
   o imenovanju nizozemskega člana Odbora regij
   (2009/711/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga nizozemske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Zaradi odstopa Johanne MAIJ-WEGGEN se je sprostilo mesto člana Odbora regij –

         SKLENIL:
   Člen 1
   Za preostanek mandata, ki se izteče 25. januarja 2010, se za člana Odbora regij imenuje:
   Karla M.H. PEIJS, Commissaris van de Koningin van de provincie Zeeland.
   Člen 2
   Ta sklep začne učinkovati na dan sprejetja.

      V Bruslju, 14. septembra 2009

            Za Svet

            Predsednica

         C. MALMSTRÖM

      (1)  UL L 56, 25.2.2006, str. 75.


title: Sklep Sveta z dne 22. septembra 2003 o sklenitvi Sporazuma o podaljšanju Sporazuma o znanstvenem in tehnološkem sodelovanju med Evropsko skupnostjo in Ukrajino

text:
Avis juridique important

|

32003D0737

Official Journal L 267 , 17/10/2003 P. 0024 - 0024

Sklep Svetaz dne 22. septembra 2003o sklenitvi Sporazuma o podaljšanju Sporazuma o znanstvenem in tehnološkem sodelovanju med Evropsko skupnostjo in Ukrajino(2003/737/ES)SVET EVROPSKE UNIJE JE -ob upoštevanju Pogodbe o ustanovitvi Evropske skupnosti, zlasti drugega pododstavka člena 170 v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,ob upoštevanju predloga Komisije,ob upoštevanju mnenja Evropskega parlamenta [1],ob upoštevanju naslednjega:(1) Sporazum o sodelovanju v znanosti in tehnologiji med Evropsko skupnostjo in Ukrajino je bil podpisan v Kopenhagnu 4. julija 2002.(2) Člen 12(b) Sporazuma določa, da se sporazum sklene za začetno obdobje, ki se izteče 31. decembra 2002, pogodbenici pa ga lahko sporazumno podaljšata za nadaljnjih pet let.(3) S pismom z dne 15. oktobra 2002 je Ministrstvo za zunanje zadeve Ukrajine zaprosilo za podaljšanje omenjenega sporazuma za nadaljnjih pet let. Pogodbenici Sporazuma menita, da je hitro podaljšanje tega sporazuma v njunem skupnem interesu.(4) Vsebina podaljšanega Sporazuma bo enaka vsebini Sporazuma, ki je prenehal veljati.(5) Sporazum o podaljšanju Sporazuma o znanstvenem in tehnološkem sodelovanju med Evropsko gospodarsko skupnostjo in Ukrajino je treba odobriti v imenu Skupnosti -SKLENIL:Člen 1V imenu Skupnosti se odobri Sporazum o podaljšanju Sporazuma o znanstvenem in tehnološkem sodelovanju med Evropsko skupnostjo in Ukrajino.Besedilo Sporazuma je priloženo k temu sklepu.Člen 2Predsednik Sveta se pooblasti, da imenuje osebo, pooblaščeno za podpis Sporazuma, s čimer izrazi privolitev Skupnosti, da jo Sporazum zavezuje.V Bruslju, 22. septembra 2003Za SvetPredsednikF. Frattini[1] Mnenje Evropskega parlamenta z dne 1. julija 2003 (še neobjavljeno v Uradnem listu).


title: Sklep Komisije z dne 17. marca 1999 na podlagi določb Uredbe Sveta (ES) št. 3286/94 o brazilskem sistemu neavtomatičnega izdajanja uvoznih dovoljenj in njegovi uporabi (notificirano pod dokumentarno številko K(1999) 607)

text:
Pomembno pravno obvestilo

|

31999D0234

Uradni list L 086 , 30/03/1999 str. 0022 - 0025

		Sklep Komisijez dne 17. marca 1999na podlagi določb Uredbe Sveta (ES) št. 3286/94 o brazilskem sistemu neavtomatičnega izdajanja uvoznih dovoljenj in njegovi uporabi(notificirano pod dokumentarno številko K(1999) 607)(1999/234/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (ES) št. 3286/94 z dne 22. decembra 1994 o določitvi postopkov Skupnosti na področju skupne trgovinske politike za zagotovitev izvrševanja pravic Skupnosti po mednarodnih pravilih trgovanja, zlasti tistih, ki so dogovorjena v okviru Svetovne trgovinske organizacije (WTO) [1], kakor je bila spremenjena z Uredbo (ES) št. 356/95 [2], in zlasti členov 13 in 14 Uredbe,po posvetovanju s svetovalnim odborom,ob upoštevanju naslednjega:A. POSTOPEK(1) Komisija je 12. januarja 1998 prejela pritožbo v skladu s členom 4 Uredbe Sveta (ES) št. 3286/94 (v nadaljnjem besedilu: "Uredba"). Pritožbo je vložila Febeltex (Fédération belge du textile).(2) Pritožnik je navedel, da je brazilski sistem neavtomatičnega izdajanja uvoznih dovoljenj, in zlasti njegova uporaba z uvajanjem obveznih plačilnih pogojev in obveznih najnižjih cen, v neskladju z več določbami Sporazuma o ustanovitvi Svetovne trgovinske organizacije (v nadaljnjem besedilu: "Sporazum WTO") in njegovih prilog. Na tej podlagi je pritožnik Komisijo zaprosil, da sprejme potrebne ukrepe, s katerimi bo Brazilijo prepričala, da razveljavi te ukrepe.(3) V pritožbi je bilo zadosti verjetnih dokazov, ki upravičujejo, da Skupnost začne postopek preverjanja skladno s členom 8 Uredbe. Posledično se je tak postopek začel 27. februarja 1998 [3].(4) Po začetku postopka preverjanja je Komisija opravila temeljito pravno in stvarno preiskavo (legal and factual/sach und rechtlage) brazilskega sistema izdajanja uvoznih dovoljenj, kot se uporablja za tekstilne izdelke. Na podlagi ugotovitev te preiskave je Komisija prišla do zaključkov, ki so predstavljeni spodaj.B. UGOTOVITVE V ZVEZI Z OBSTOJEM TRGOVINSKE OVIRE(5) Pri preiskavi je bilo ugotovljeno, da gre pri brazilskem sistemu za sistem izdajanja dovoljenj v smislu člena 3(1) Sporazuma WTO o postopkih izdajanja uvoznih dovoljenj in mora biti zato usklajen z določbami, predpisanimi s tem sporazumom kakor tudi z GATT 1994.(6) Ustrezna brazilska zakonodaja, ki se nanaša na sistem neavtomatskega izdajanja uvoznih dovoljenj, vsebuje naslednja besedila:- Decreto 660 z dne 25. septembra 1992 (ki je uvedel Sistema Integrado de Comércio Exterior, Siscomex),- Portaria Interministerial 291 (ministrstvo za državno blagajno/ministrstvo za industrijo in trgovino) z dne 12. decembra 1996 (o obdelavi uvoznih poslov s sistemom Siscomex),- Portaria Secex 21 z dne 12. decembra 1996 (o izvajanju uvoznih poslov s sistemom Siscomex, vključno z nadzorom rasti cen) in- Comunicados Decex, ki navaja seznam blaga, za katere velja sistem neavtomatičnega izdajanja uvoznih dovoljenj, ki je bil konsolidiran z besedilom Comunicado Decex 37 z dne 17. decembra 1997.Vendar je brazilski sistem zelo prožen: novi izdelki, izmed tistih, za katere se zahteva neavtomatično izdajanje uvoznih dovoljenj, se lahko na seznam dodajo s preprostim sklepom ministrstva za industrijo, trgovino in turizem.(7) Brazilski sistem izdajanja dovoljenj deluje prek sistema za elektronsko obdelavo podatkov Siscomex. Odobritev uvoznih dovoljenj za uvoz tekstilnih izdelkov s poreklom iz Skupnosti je neposredno povezan z vrsto obveznih najnižjih cen in obveznih plačilnih pogojev. Če podatki na uvozni deklaraciji niso v skladu s tistimi, ki so bili dogovorjeni z brazilskimi organi in katere so le-ti vključili v Siscomex, se vloge za uvozna dovoljenja ne obdelajo, uvoznika pa se zaprosi, da stopi v stik z lokalno agencijo oddelka za zunanjo trgovino ministrstva za industrijo, trgovino in turizem (Decex).(8) Brazilska zakonodaja, ki uvaja ta sistem, ne vključuje nobenih navedb o izvajanju ukrepa v okviru postopka izdajanja dovoljenj. Službe Komisije so odkrile, da obstajajo notranja upravna pravila ali smernice v zvezi z obveznimi plačilnimi pogoji in najnižjimi uvoznimi cenami, ki se uporabljajo pri upravljanju brazilskega sistema izdajanja uvoznih dovoljenj. Taka pravila niso objavljena. Zato vlade in trgovci ne morejo biti seznanjeni z njimi. Poleg tega se ni mogoče pritožiti proti takim neuradnim predpisom.(9) Kadar sistem Siscomex ne obdela vloge za uvozna dovoljenja, ki niso skladna z zahtevami glede plačilnih pogojev in najnižjih cen, se glede vloge uvoznika ne sprejme nobena uradna odločitev. Vloga ostane za nedoločen čas nerešena.(10) Zdi se, da brazilski sistem ne služi izvajanju katerega koli ukrepa, združljivega z GATT, saj je njegova edina naloga uporaba in upravljanje uvoznih postopkov kot orodja trgovinske politike, da bi omejil tokove uvoza tekstilnih izdelkov v Brazilijo. Preiskava je prav tako pokazala, da ta sistem brazilskim organom omogoča, da na diskrecijski in samovoljen način, na podlagi neuradnih in neobjavljenih razlogov, odločajo o neodobritvi uvoznih dovoljenj. Brazilija je z uvedbo obveznih plačilnih pogojev in najnižjih cen kot pogojev za izdajo dovoljenja občutno omejila uvoz nekaterih tekstilnih izdelkov s poreklom iz Skupnosti ter odvrnila veliko število morebitnih strank za proizvajalce Skupnosti.(11) Brazilija dela ustrezne zakonodaje (Comunicado Decex 37 z dne 17. decembra 1997) še ni uradno sporočila; preostali del je uradno sporočila z več kot enoletno zamudo, in sicer šele potem, ko je Komisija začela s trenutno preiskavo v skladu z Uredbo, v tem uradnem obvestilu pa so bile izpuščene nekatere pomembne informacije (na primer: seznam izdelkov, za katere veljajo postopki za izdajanje dovoljenj).(12) V teh okoliščinah Komisija meni, da so pritožnikove izjave dobro utemeljene in da brazilske prakse predstavljajo trgovinsko oviro v smislu člena 2(1) Uredbe, saj nasprotujejo naslednjim določbam:- členu X.1 in XI.1 GATT,- členu 1(3), 3(2), 3(5)(f) in 5 Sporazuma WTO o postopkih izdajanja uvoznih dovoljenj.(13) Komisija vseeno meni, da sklicevanje na zgornje pravne podlage ne izključuje pritožbe na katero koli drugo primerno določbo Sporazuma WTO in sporazumov, ki so temu sporazumu priloženi, ki bi lahko bili uporabni v postopkih pred STO.C. UGOTOVITVE V ZVEZI S ŠKODLJIVIMI UČINKI NA TRGOVINO(14) Preiskava Komisije je izpostavila ogromen potencial brazilskega trga za visoko konkurenčne izdelke, ki jih izvažajo proizvajalci Skupnosti. V tem pogledu glavne ugotovitve o škodljivih učinkih na trgovino, ki jih povzročajo izpodbijane prakse, navajajo, da brazilski sistem neavtomatskega izdajanja uvoznih dovoljenj predstavlja znatno omejitev pri dostopu številnih tekstilnih izdelkov Skupnosti do brazilskega trga.(15) Preiskava je zajela izdelke, ki se uvrščajo v poglavja od 50 do 63 kombinirane nomenklature, in pokazala, da se vplivi brazilskega sistema razlikujejo od enega sektorja izdelkov do drugega. Na splošno se pri izvozu tekstilnih izdelkov Skupnosti v Brazilijo, ne glede na velik potencial brazilskega trga, ni zabeležilo nobenega večjega povečanja med letoma 1996 in 1997, zlasti v primerjavi z izvozom, zabeleženim na drugih podobnih trgih Južne Amerike.(16) Uvedba sistema neavtomatičnega izdajanja uvoznih dovoljenj in način, kako se izvaja prek obveznih plačilnih pogojev in uvedenih najnižjih cen, je namreč že leta 1997 (in v nekaterih primerih leta 1996) povzročila zmanjšanje izvoza nekaterih tekstilnih izdelkov Evropske unije, kot so blago za žimnice (oznaki KN: 55162310; 52104900), tkani trakovi (oznaka KN: 58063210), posteljna pregrinjala (in podobni izdelki) (oznaka KN: 63023290), pletene sintetične tkanine za zavese (oznaka KN: 60024311), tkanine iz rezanih umetnih vlaken za oblačila za prosti čas (npr.: liocel, elastan) (oznaka KN: 55161300), v Brazilijo.(17) Izpodbijane brazilske prakse so povzročile velik padec konkurenčnosti na brazilskem trgu za izvoznike nekaterih tekstilnih izdelkov Skupnosti. Tak padec konkurenčnosti je bil zlasti izrazit v sektorjih, kot so blago za žimnice, tkanine za zavese ali tkani trakovi, za katere veljajo najnižje uvozne cene.(18) Uvedba spornih ukrepov je v velikih primerih povzročila znatno zmanjšanje števila in pomembnosti brazilskih strank kakor tudi števila in pomembnosti prejetih ali potrjenih naročil.(19) Zahteva po najnižjih cenah je prav tako povzročila znatno zmanjšanje izbora izdelkov, ki se lahko izvozijo v Brazilijo. Z drugimi besedami, izdelki, katerih izvozna cena je veliko prenizka v primerjavi z obvezno zahtevano najnižjo ceno, se ne morejo več izvažati, ker po višji ceni ne bi bili več konkurenčni. Do takšnega položaja pogosto pride pri izdelkih z nizkimi cenami, glede katerih obstaja močna lokalna konkurenca. Zato bo brazilski uvoznik imel težnjo kupiti brazilski izdelek, ki bi bil, če obvezne najnižje cene ne bi bile uvedene, dražji od enakega tekstilnega izdelka Skupnosti.(20) Drug škodljiv učinek na trgovino, ki je nenaklonjen proizvajalcem/izvoznikom tekstilnih izdelkov Skupnosti, je potreba po spremembi tehnične specifikacije ali sestavi izdelka. Ta sprememba je potrebna zaradi nuje po uskladitvi z zahtevanimi najnižjimi cenami. Sprememba tehnične specifikacije izdelka bo v nekaterih primerih edini način, da dobimo izdelek, katerega cena izpolnjuje zahtevano najnižjo ceno in ki je še vedno gospodarno izvedljiv. V tem pogledu so službe Komisije našle primere, kot je na primer blago za žimnice, pri katerih je bilo v izdelku treba spremeniti odstotek bombaža, umetne svile, poliestra itd., na primer z uporabo novega surovega materiala (kot je umetna svila) ali z uporabo novega surovega materiala (kot je polipropilen), ki povzroči drugačno težo na kvadratni meter.(21) Uporaba brazilskega sistema neavtomatičnega izdajanja uvoznih dovoljenj kot orodja trgovinske politike za nadzor trgovinskih tokov je v nekaterih tekstilnih sektorjih povzročila popolno spremembo tržnih razmer, ki so v nekaterih primerih privedle do skorajšnjega zaprtja brazilskega trga za izvoznike tekstilnih izdelkov Skupnosti. Na primer najnižja uvozna cena v višini 20 USD/kg, ki so jo brazilski organi uvedli na uvoz blaga za žimnice iz žakarske tkanine pod oznako KN 55162310, je več kot dvakrat višja od normalne prodajne cene za ta izdelek (ki znaša od 8 do 11 USD/kg). Tako povečanje cene je povzročilo pomembno zmanjšanje konkurenčnosti na brazilskem trgu za izvoznike Skupnosti tega domačega tekstilnega izdelka.(22) Zato je Komisija sklenila, da zgoraj navedeni vplivi res povzročajo škodljive učinke na trgovino v smislu člena 2(4) Uredbe.D. INTERES SKUPNOSTI(23) V zadnjih nekaj letih so evropski izvozniki in proizvajalci vložili tri primere proti brazilskim praksam, ki so imele omejevalne učinke na izvoz različnih izdelkov Skupnosti (jeklene plošče, tekstil in sorbitol). Zdi se, da so ti ukrepi na nepregleden način usmerjeni na nekatere občutljive sektorje in v okviru zelo prožnega postopka odločanja. Zaradi tega je za Skupnost izredno pomembno, da temeljito ukrepa proti brazilskemu sistemu.(24) Poleg tega je zagotavljanje, da partnerji WTO v celoti spoštujejo svoje obveznosti, za Skupnost, ki se je sama prav tako zavezala enakim obveznostim, izredno pomembno. Za dobro delovanje večstranskega trgovinskega sistema je nujno, da dosledno ukrepa proti vsem praksam, ki so domnevno nezdružljive s pravili WTO.(25) Kar zadeva primer Febeltex mora Skupnost glede na pomembnost tekstilne industrije za celotno Skupnost in potrebo po zagotovitvi poštenega dostopa do trgov tretjih držav za tekstilne izdelke Skupnosti nemudoma izpodbijati brazilski sistem neavtomatičnega izdajanja dovoljenj v skladu z ustreznimi določbami Sporazuma o postopkih za izdajanje uvoznih dovoljenj iz leta 1994 in Dogovora WTO o reševanju sporov.E. ZAKLJUČKI IN UKREPI, KI JIH JE TREBA SPREJETI(26) Z ustreznimi brazilskimi organi so potekali sestanki in izmenjave pisem, da bi o tej zadevi nadalje razpravljali s ciljem najti mirno rešitev, vendar brazilski organi niso poslali nobenega predloga za tako rešitev.(27) V teh okoliščinah se zdi, da je v interesu Skupnosti, da začne postopek reševanja sporov v okviru WTO –SKLENILA:Člen 11. Brazilski sistem neavtomatičnega izdajanja dovoljenj, obvezne najnižje cene in obvezni plačilni pogoji so očitno v neskladju z obveznostmi navedene države na podlagi Marakeškega sporazuma o ustanovitvi Svetovne trgovinske organizacije ter predstavljajo "trgovinsko oviro" v smislu člena 2(1) Uredbe (ES) št. 3286/94.2. Skupnost bo sprožila ukrepe proti Braziliji v skladu s Sporazumom o pravilih in postopkih za reševanje sporov in drugimi ustreznimi določbami WTO, da bi zagotovila odpravo trgovinske ovire.Člen 2Ta sklep začne veljati na dan objave v Uradnem listu Evropskih skupnosti.V Bruslju, 17. marca 1999Za KomisijoLeon BrittanPodpredsednik[1] UL L 349, 31.12.1994, str. 71.[2] UL L 41, 23.2.1995, str. 3.[3] Uradno obvestilo o začetku postopka preverjanja v zvezi s trgovinsko oviro v smislu Uredbe Sveta (ES) št. 3286/94, ki jo sestavljajo trgovinske prakse Brazilije glede trgovine s tekstilnimi izdelki (UL C 63, 27.2.1998, str. 2).--------------------------------------------------


title: 2013/696/SZVP: Sklep Političnega in varnostnega odbora EUTM Mali/2/2013 z dne 12. novembra 2013 o ustanovitvi odbora prispevajočih držav za vojaško misijo Evropske unije, ki prispeva k usposabljanju malijskih oboroženih sil (EUTM Mali)

text:
               30.11.2013

               SL

               Uradni list Evropske unije

               L 320/31

         SKLEP POLITIČNEGA IN VARNOSTNEGA ODBORA EUTM MALI/2/2013
   z dne 12. novembra 2013
   o ustanovitvi odbora prispevajočih držav za vojaško misijo Evropske unije, ki prispeva k usposabljanju malijskih oboroženih sil (EUTM Mali)
   (2013/696/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2013/34/SZVP z dne 17. januarja 2013 o vojaški misiji Evropske unije, ki prispeva k usposabljanju malijskih oboroženih sil (EUTM Mali) (1), in zlasti člena 8(5) Sklepa,
   ob upoštevanju naslednjega:

               (1)

               V skladu s členom 8(5) Sklepa 2013/34/SZVP je Svet pooblastil Politični in varnostni odbor (PVO), da sprejme ustrezne sklepe o ustanovitvi odbora prispevajočih držav za vojaško misijo Evropske unije, ki prispeva k usposabljanju malijskih oboroženih sil (EUTM Mali).

               (2)

               V sklepih Evropskega sveta iz Nice z dne 7., 8. in 9. decembra 2000 ter sklepih Evropskega sveta iz Bruslja z dne 24. in 25. oktobra 2002 so določene podrobnosti glede sodelovanja tretjih držav v okviru operacij za krizno upravljanje ter ustanovitve odbora prispevajočih držav.

               (3)

               Odbor prispevajočih držav bi moral biti forum za razpravo o vseh težavah v zvezi z upravljanjem EUTM Mali s prispevajočimi tretjimi državami. PVO, ki politično nadzoruje in strateško usmerja EUTM Mali, bi moral upoštevati stališča, ki jih izrazi odbor prispevajočih držav.

               (4)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov ter ukrepov Unije, ki zadevajo obrambo. Danska zato ne sodeluje pri sprejetju tega sklepa, ki je ne zavezuje in se v njej ne uporablja –

         SPREJEL NASLEDNJI SKLEP:
   Člen 1
   Ustanovitev ter naloge in pristojnosti
   Ustanovi se odbor prispevajočih držav za vojaško misijo Evropske unije, ki prispeva k usposabljanju malijskih oboroženih sil (EUTM Mali). Njegove naloge in pristojnosti so določene v sklepih Evropskega sveta iz Nice z dne 7., 8. in 9. decembra 2000 in sklepih Evropskega sveta iz Bruslja z dne 24. in 25. oktobra 2002.
   Člen 2
   Sestava
   1.   Člani odbora prispevajočih držav so:

               —

               predstavniki vseh držav članic in

               —

               predstavniki tretjih držav, ki sodelujejo v EUTM Mali in k njej pomembno prispevajo.

         2.   Predstavnik Komisije se prav tako lahko udeleži sestankov odbora prispevajočih držav.
   Člen 3
   Obveščanje s strani poveljnika misije EU
   Poveljnik misije EU obvešča odbor prispevajočih držav.
   Člen 4
   Predsedovanje
   Odboru prispevajočih držav predseduje visoki predstavnik Unije za zunanje zadeve in varnostno politiko ali njegov predstavnik v tesnem posvetovanju s predsednikom Vojaškega odbora Evropske unije ali z njegovim predstavnikom.
   Člen 5
   Sestanki
   1.   Sestanke odbora prispevajočih držav redno sklicuje njegov predsednik. Če tako zahtevajo okoliščine, se lahko na pobudo predsednika ali na zahtevo člana odbora skličejo nujni sestanki.
   2.   Predsednik vnaprej razpošlje začasni dnevni red in dokumente, ki se nanašajo na sestanek. Predsednik je odgovoren, da PVO posreduje zaključke razprav odbora prispevajočih držav.
   Člen 6
   Zaupnost
   1.   Za sestanke in delo odbora prispevajočih držav se v skladu s Sklepom Sveta 2013/488/EU z dne 23. septembra 2013 (2) uporabljajo predpisi Sveta o varovanju tajnosti. Zlasti predstavniki v odboru prispevajočih držav morajo biti ustrezno varnostno preverjeni.
   2.   Za posvetovanja v odboru prispevajočih držav velja obveznost varovanja poklicne skrivnosti, razen če odbor prispevajočih držav soglasno odloči drugače.
   Člen 7
   Začetek veljavnosti
   Ta sklep začne veljati na dan sprejetja.

      V Bruslju, 12. novembra 2013

            Za Politični in varnostni odbor

            Predsednik

         W. STEVENS

      (1)  UL L 14, 18.1.2013, str. 19.

      (2)  2013/488/EU: Sklep Sveta z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).


title: 2005/204/ES: Sklep št. 199 z dne 13. oktobra 2004 o vzorčnih obrazcih, ki so potrebni za izvajanje uredb Sveta (EGS) št. 1408/71 in (EGS) št. 574/72 (serija E 300) (Besedilo velja za EGP in za sporazum med EU in Švico).

text:
               18.3.2005

               SL

               Uradni list Evropske unije

               L 73/1

      SKLEP št. 199
   z dne 13. oktobra 2004
   o vzorčnih obrazcih, ki so potrebni za izvajanje uredb Sveta (EGS) št. 1408/71 in (EGS) št. 574/72 (serija E 300)
   (Besedilo velja za EGP in za sporazum med EU in Švico)
   (2005/204/ES)
   UPRAVNA KOMISIJA EVROPSKIH SKUPNOSTI ZA SOCIALNO VARNOST DELAVCEV MIGRANTOV JE –
   ob upoštevanju člena 81(a) Uredbe Sveta (EGS) št. 1408/71 z dne 14. junija 1971 (1) o uporabi sistemov socialne varnosti za zaposlene osebe, samozaposlene osebe in za njihove družinske člane, ki se gibljejo znotraj Skupnosti, po katerem je Upravna komisija dolžna obravnavati vse upravne zadeve, ki izhajajo iz Uredbe (EGS) št. 1408/71 in iz poznejših uredb,
   ob upoštevanju 2(1) člena Uredbe Sveta (EGS) št. 574/72 (2) z dne 21. marca 1972, ki določa postopek za izvajanje Uredbe (EGS) št. 1408/71, po kateri je Upravna komisija dolžna pripraviti vzorce dokumentov, ki so potrebni za izvajanje uredb (ES) št. 1408/71 in (ES) št. 574/72,
   ob upoštevanju Sklepa št. 154 (3) z dne 8. februarja 1994 o vzorčnih obrazcih, ki so potrebni za izvajanje uredb Sveta (EGS) št. 1408/71 in (EGS) št. 574/72 (E 301, E 302, E 303),
   ob upoštevanju naslednjega:

               (1)

               Zaradi širitve Evropske unije 1. maja 2004 je treba obrazce E 301, E 302 in E 303 spremeniti.

               (2)

               Ker se na podlagi Sporazuma o evropskem gospodarskem prostoru (sporazum EGP) z dne 2. maja 1992, kakor je bil prilagojen s Protokolom z dne 17. marca 1993, Priloga VI, izvajata uredbi (EGS) št. 1408/71 in (EGS) št. 574/72 znotraj evropskega gospodarskega prostora.

               (3)

               Ker so Evropska skupnost in njene države članice ter Švicarska konfederacija sklenile Sporazum o prostem pretoku oseb (Švicarski sporazum), ki je začel veljati 1. junija 2002. Priloga II k sporazumu se sklicuje na uredbi (EGS) št. 1408/71 in (EGS) št. 574/72.

               (4)

               Zaradi praktičnih razlogov naj bi bili identični obrazci, ki se uporabljajo v Evropski uniji in na podlagi sporazuma EGP in švicarskega sporazuma –

         SPREJELA NASLEDNJO ODLOČBO:

               1.

               Vzorčni obrazci E 301, E 302 in E 303, natisnjeni v Sklepu št. 154, se nadomestijo s priloženimi vzorci.

               2.

               Pristojni organi držav članic dajo osebam (upravičenci, nosilci, delodajalci itd.) na voljo obrazce, ki so skladni s priloženimi vzorci.

               3.

               Vsak obrazec mora biti na voljo v uradnih jezikih Skupnosti in mora biti oblikovan tako, da so njegove različice popolnoma skladne, kar omogoča, da vsaka oseba ali organ, ki ji/mu je obrazec namenjen (upravičenec, nosilec, delodajalec itd.), prejme obrazec, natisnjen v njenem/njegovem jeziku.

               4.

               Ta sklep, ki nadomesti Sklep št. 154, se objavi v Uradnem listu Evropskih skupnosti. Uporablja se od prvega dne meseca po objavi.

            Predsednik

            Upravne komisije

         C. J. VAN DEN BERG

      (1)  UL L 149, 5.7.1971, str. 2. Uredba, kakor je bila nazadnje spremenjena z Uredbo Evropskega parlamenta in Sveta (ES) št. 631/2004 (UL L 100, 6.4.2004, str. 1).

      (2)  UL L 74, 27.3.1972, str. 1. Uredba, kakor je bila nazadnje spremenjena z Uredbo Evropskega parlamenta in Sveta (ES) št. 631/2004.

      (3)  UL L 244, 19.9.1994, str. 123.


title: 2013/592/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Evropske železniške agencije za proračunsko leto 2011

text:
               16.11.2013

               SL

               Uradni list Evropske unije

               L 308/277

      SKLEP EVROPSKEGA PARLAMENTA

   z dne 17. aprila 2013
   o razrešnici glede izvrševanja proračuna Evropske železniške agencije za proračunsko leto 2011
   (2013/592/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske železniške agencije za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropske železniške agencije za proračunsko leto 2011 z odgovori agencije (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 881/2004 Evropskega parlamenta in Sveta z dne 29. aprila 2004 o ustanovitvi Evropske železniške agencije (Uredba o Agenciji) (4), zlasti člena 39 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za promet in turizem (A7-0103/2013),

               1.

               podeli razrešnico izvršnemu direktorju Evropske železniške agencije glede izvrševanja proračuna agencije za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je sestavni del sklepa, posreduje izvršnemu direktorju Evropske železniške agencije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 145.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 164, 30.4.2004, str. 1.

      (5)  UL L 357, 31.12.2002, str. 72.

         RESOLUCIJA EVROPSKEGA PARLAMENTA

      z dne 17. aprila 2013
      s pripombami, ki so del sklepa o razrešnici glede izvrševanja proračuna Evropske železniške agencije za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropske železniške agencije za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Evropske železniške agencije za proračunsko leto 2011 z odgovori agencije (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe (ES) št. 881/2004 Evropskega parlamenta in Sveta z dne 29. aprila 2004 o ustanovitvi Evropske železniške agencije (Uredba o Agenciji) (4), zlasti člena 39 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor in mnenja Odbora za promet in turizem (A7-0103/2013),

                  A.

                  ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov Evropske železniške agencije (v nadaljevanju: agencija) za proračunsko leto 2011 ter o zakonitosti in pravilnosti z njimi povezanih transakcij,

                  B.

                  ker je Parlament 10. maja 2012 izvršnemu direktorju agencije podelil razrešnico glede izvrševanja proračuna agencije za proračunsko leto 2010 (6) in v resoluciji, ki spremlja sklep o razrešnici, med drugim:

                              —

                              obžaloval dejstvo, da so bile zaradi napak v proračunskih napovedih preklicane ali odložene nekatere naložbe; pozval agencijo, naj organ za podelitev razrešnice nemudoma obvesti o uvedenih ukrepih, da bi zagotovili boljše napovedi odhodkov,

                              —

                              opozoril, da je agencija v proračunskih letih 2008 in 2009 v proračunsko leto 2010 že prenesla precejšnja sredstva; menil, da v prihodnje ne bodo sprejemljive tako resne kršitve proračunskega načela enoletnosti in da bi bilo treba ob naslednji priložnosti zavrniti podelitev razrešnice, če bo agencija ponovno prekršila to proračunsko načelo; pozval agencijo, naj sprejme potrebne ukrepe, s katerimi bi brez odlašanja izboljšala razmere,

                              —

                              menil, da se agencija ni ustrezno posvetila vprašanju sredstev, prenesenih iz enega leta v naslednje; opozoril, kako pomembno je proračunsko načelo enoletnosti; pozval agencijo, naj obvesti organ za podelitev razrešnice o ukrepih, sprejetih za izboljšanje izvrševanja letnega proračuna in zmanjšanje prenosa proračunskih sredstev,

                              —

                              pozval agencijo, naj pripravi večletni načrt, s katerim bi dolgoročne cilje pretvorila v večletne naloge in z njimi povezane ključne kazalnike uspešnosti; poudaril, da bodo tako zainteresirane strani bolje seznanjene s cilji, dejavnostmi, strateškimi prednostnimi nalogami in dodeljevanjem sredstev agencije,

                              —

                              pozval agencijo, naj začne izvajati priporočila, ki jih je služba za notranjo revizijo podala ob reviziji upravljanja človeških virov leta 2009,

                  C.

                  ker je po podatkih iz letnih računovodskih izkazov agencije za leto 2011 (7) proračun agencije za leto 2011 znašal 25 988 665 EUR, leta 2010 pa 24 147 240 EUR, kar pomeni, da se je v primerjavi s prejšnjim letom povečal za 7,62 %,

         Upravljanje proračuna in finančno poslovodenje

                  1.

                  na podlagi letnega poročila o dejavnostih agencije ugotavlja, da je bilo prevzetih 95 % obveznosti, od katerih je bilo 81 % uporabljenih za plačila; zlasti ugotavlja, da:

                              —

                              so v naslovu I (odhodki za zaposlene) skupne prevzete obveznosti znašale 15 930 664 EUR (100 %), pri čemer jih je bilo 99 % uporabljenih za izvrševanje plačil (15 710 948 EUR), 1 % sredstev pa je bil prenesen v leto 2012 (219 716 EUR),

                              —

                              so v naslovu II (upravni odhodki) skupne prevzete obveznosti znašale 2 212 548 EUR (skoraj 100 %), pri čemer jih je bilo 75 % uporabljenih za izvrševanje plačil (1 649 635 EUR), 25 % pa prenesenih v leto 2012 (562 913 EUR),

                              —

                              so v naslovu III (odhodki iz poslovanja) skupne prevzete obveznosti znašale 6 495 020 EUR (83 %), pri čemer jih je bilo 47 % uporabljenih za izvrševanje plačil (3 659 761 EUR), 36 % sredstev pa je bilo prenesenih v leto 2012 (2 835 259 EUR);

                  2.

                  priznava, da se je raven plačil glede na odobrena proračunska sredstva izboljšala za vse naslove, vendar je za naslov III (odhodki iz poslovanja) s 47 % ostala nizka (39 % leta 2010); zahteva, da agencija sprejme dodatne ukrepe, s katerimi bi odpravila to pomanjkljivost, saj je takšno stanje v nasprotju s proračunskim načelom enoletnosti, ter jih nemudoma sporoči organu za podelitev razrešnice;

         Osebje

                  3.

                  na podlagi poročila Računskega sodišča ugotavlja, da bo agencija morala v obdobju 2013–2015 zamenjati polovico operativnega osebja; poziva agencijo, naj organ za podelitev razrešnice seznani z ukrepi, sprejetimi za obvladovanje teh težavnih razmer, ki bi utegnile povzročiti večje motnje v delovanju agencije;

         Dve lokaciji

                  4.

                  je seznanjen s tem, da je uporaba dveh sedežev tudi po mnenju agencije neučinkovita in povzroča dodatne stroške; ugotavlja tudi, da si agencija močno prizadeva čim bolj zmanjšati negativne vplive sklepa o sedežu agencije;

                  5.

                  na podlagi letnega poročila o dejavnostih ugotavlja, da je pripravljalna faza projekta za povečanje zmogljivosti sedeža v Valenciennesu končana; prav tako ugotavlja, da je bila obnova prostorov v Lillu preložena zaradi pomanjkanja sredstev;

         Računovodski sistem

                  6.

                  na podlagi letnega poročila o dejavnostih ugotavlja, da je agencija posodobila priročnik za finančne postopke v skladu z uporabo modulov procesov in sredstev ABAC (računovodstvo, ki temelji na poslovnih dogodkih); ugotavlja tudi, da je agencija leta 2011 začela izvajati modul sredstev ABAC;

                  7.

                  je zadovoljen, da je agencija 1. septembra 2010 prešla na centraliziran sistem za registracijo prispelih računov; poudarja, da je ta ukrep potreben, saj se z njim zagotovi pravočasno beleženje vseh računov, prav tako pa prispeva k preprečevanju zamud pri obdelavi plačil;

         Prenosi

                  8.

                  na podlagi poročila Računskega sodišča ugotavlja, da so sredstva, prenesena v leto 2012, znašala 3 617 887 EUR; poziva agencijo, naj sprejme dodatne ukrepe, s katerimi bi odpravila to pomanjkljivost, saj je takšno stanje v nasprotju s proračunskim načelom enoletnosti;

         Postopki zaposlovanja

                  9.

                  na podlagi poročila Računskega sodišča ugotavlja, da bi lahko agencija izboljšala postopke zaposlovanja ter zagotovila popolno preglednost in enako obravnavo kandidatov; poziva agencijo, naj organ za podelitev razrešnice obvesti o ukrepih, sprejetih za izboljšanje postopkov zaposlovanja; meni, da nekatere določbe kadrovskih predpisov lahko pomenijo znatno upravno breme; zato spodbuja Komisijo, naj, kadar gre za agencije, v okviru člena 110 kadrovskih predpisov omogoči določeno mero poenostavitev;

                  10.

                  na podlagi letnega poročila o dejavnostih ugotavlja, da je agencija zaposlovala osebje v skladu z načrti in da je bilo ob koncu leta nezasedenih 2,78 % delovnih mest; prav tako ugotavlja, da je bilo konec leta 2011 zaposlenih 140 začasnih in 14 drugih uslužbencev (pogodbeno osebje in napoteni nacionalni strokovnjaki);

         Navzkrižje interesov

                  11.

                  poziva agencijo, naj podrobno spremlja in prepove morebitna navzkrižja interesov, kadar najame strokovnjake in osebje iz sektorja, ki ga nadzira;

         Notranja revizija

                  12.

                  na podlagi podatkov agencije potrjuje, da je služba za notranjo revizijo leta 2011 opravila revizijo „Strokovno upravljanje v interoperabilnosti“, da bi pridobila ustrezna zagotovila o ustreznosti in učinkovitosti sistema notranje kontrole agencije na področju strokovnega upravljanja v interoperabilnosti; ugotavlja, da je služba na podlagi dobljenih rezultatov podala šest priporočil, med katerimi sta bili dve „izjemno pomembni“, tri „pomembna“ in eno „zaželeno“; poziva agencijo, naj začne izvajati priporočila službe za notranjo revizijo in organ za podelitev razrešnice obvesti o sprejetih ukrepih;

                  13.

                  pozdravlja pobudo agencije, na podlagi katere se je konec leta 2007 ustanovil oddelek za notranjo revizijo, katerega naloga je zagotavljati podporo izvršnemu direktorju, mu svetovati, upravljati notranji nadzor, ocenjevati tveganje in opravljati notranje revizije; ugotavlja tudi, da so se dejavnosti oddelka za notranjo revizijo v letu 2011 osredotočale na zagotavljanje podpore vodstvu pri letnem ocenjevanju 16 standardov za notranjo kontrolo, pregledu okvira za obvladovanje tveganja, usklajevanju ocene tveganja za leto 2011 in razvoju posebne politike za upravljanje navzkrižja interesov v agenciji;

                  14.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (8) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 145.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 164, 30.4.2004, str. 1.

         (5)  UL L 357, 31.12.2002, str. 72.

         (6)  UL L 286, 17.10.2012, str. 229.

         (7)  Letni računovodski izkazi za 2011, str. 6.

         (8)  Sprejeta besedila, P7_TA(2013)0134 (glej stran 374 tega Uradnega lista).


title: 2013/229/EU: Sklep Sveta z dne 14. maja 2013 o začetku avtomatizirane izmenjave daktiloskopskih podatkov v Romuniji

text:
               24.5.2013

               SL

               Uradni list Evropske unije

               L 138/11

         SKLEP SVETA
   z dne 14. maja 2013
   o začetku avtomatizirane izmenjave daktiloskopskih podatkov v Romuniji
   (2013/229/EU)
   SVET EVROPSKE UNIJE JE –
   ob upoštevanju Sklepa Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (1), ter zlasti člena 25 Sklepa,
   ob upoštevanju Sklepa Sveta 2008/616/PNZ z dne 23. junija 2008 o izvajanju Sklepa 2008/615/PNZ (2) in zlasti člena 20 Sklepa in poglavja 4 Priloge k Sklepu,
   ob upoštevanju naslednjega:

               (1)

               V skladu s Protokolom o prehodni ureditvi, priloženim k Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo, akti institucij, organov, uradov in agencij Unije, sprejeti pred začetkom veljavnosti Lizbonske pogodbe, ohranijo pravni učinek, dokler niso razveljavljeni, razglašeni za nične ali spremenjeni zaradi izvajanja Pogodb.

               (2)

               Skladno s tem se uporablja člen 25 Sklepa 2008/615/PNZ, Svet pa mora soglasno odločiti, ali države članice izvajajo določbe poglavja 6 navedenega sklepa.

               (3)

               Člen 20 Sklepa 2008/616/PNZ določa, da se sklepi iz člena 25(2) Sklepa 2008/615/PNZ sprejemajo na podlagi poročila o oceni, ki temelji na vprašalniku. Kar zadeva avtomatizirano izmenjavo podatkov v skladu s poglavjem 2 Sklepa 2008/615/PNZ, se poročilo o oceni pripravi na podlagi ocenjevalnega obiska in preskusa.

               (4)

               V skladu s točko 1.1 poglavja 4 Priloge k Sklepu 2008/616/PNZ se vprašalnik, ki ga je pripravila ustrezna delovna skupina Sveta, nanaša na vsako avtomatizirano izmenjavo podatkov in ga država članica izpolni takoj, ko meni, da izpolnjuje predpogoje za delitev podatkov v ustrezni kategoriji podatkov.

               (5)

               Romunija je izpolnila vprašalnik o varstvu podatkov in vprašalnik o izmenjavi daktiloskopskih podatkov.

               (6)

               Romunija je opravila uspešen preskus z Avstrijo.

               (7)

               V Romuniji je bil opravljen ocenjevalni obisk, o katerem je avstrijska ocenjevalna skupina pripravila poročilo in ga poslala ustrezni delovni skupini Sveta.

               (8)

               Celovito poročilo o oceni, v katerem so povzeti rezultati vprašalnika, ocenjevalnega obiska in preskusa izmenjave daktiloskopskih podatkov, je bilo predloženo Svetu –

         SPREJEL NASLEDNJI SKLEP:
   Člen 1
   Romunija za namene avtomatiziranega iskanja daktiloskopskih podatkov v celoti izvaja splošne določbe o varstvu podatkov iz poglavja 6 Sklepa 2008/615/PNZ ter je upravičena prejemati in pošiljati osebne podatke na podlagi člena 9 navedenega sklepa, in sicer od datuma začetka veljavnosti tega sklepa.
   Člen 2
   Ta sklep začne veljati na dan sprejetja.

      V Bruslju, 14. maja 2013

            Za Svet

            Predsednik

         M. NOONAN

      (1)  UL L 210, 6.8.2008, str. 1.

      (2)  UL L 210, 6.8.2008, str. 12.


title: Sklep Sveta 2013/186/SZVP z dne 22. aprila 2013 o spremembi Sklepa 2012/739/SZVP o omejevalnih ukrepih proti Siriji

text:
                  23.4.2013

                  SL

                  Uradni list Evropske unije

                  L 111/101

         SKLEP SVETA 2013/186/SZVP
         z dne 22. aprila 2013
         o spremembi Sklepa 2012/739/SZVP o omejevalnih ukrepih proti Siriji
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju naslednjega:

                     (1)

                     Svet je 29. novembra 2012 sprejel Sklep 2011/739/SZVP o omejevalnih ukrepih proti Siriji (1).

                     (2)

                     Svet je 18. februarja 2013 izjavil, da bi bilo treba oceniti in ponovno preučiti sistem sankcij proti Siriji, da bi podprli opozicijo in ji pomagali.

                     (3)

                     Svet meni, da je treba pri določenih omejevalnih ukrepih uvesti odstopanja za pomoč sirskemu civilnemu prebivalstvu, zlasti pri reševanju humanitarnih problemov, ponovni vzpostavitvi normalnega življenja, zagotavljanju osnovnih storitev, obnovi in ponovni vzpostavitvi normalne gospodarske dejavnosti ali za druge civilne namene. Svet meni, da bi se bilo treba v postopku za določitev odstopanja posvetovati z Narodno koalicijo sirskih revolucionarnih in opozicijskih sil, ki jih EU sprejema za legitimne predstavnike sirskega ljudstva.

                     (4)

                     Na podlagi tega je Svet sklenil, da spremeni ukrepe v zvezi s prepovedjo uvoza nafte, prepovedjo izvoza ključne opreme in tehnologije za ključne panoge naftne industrije in industrije zemeljskega plina v Siriji ter prepovedjo naložb v sirsko naftno industrijo.

                     (5)

                     Za izvajanje določenih ukrepov je potrebno nadaljnje ukrepanje Unije.

                     (6)

                     Sklep 2012/739/SZVP bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Sklep Sveta 2012/739/SZVP se spremeni:

                        (1)

                        dodajo se naslednji členi:

                           "Člen 6a
                           Za pomoč sirskemu civilnemu prebivalstvu, zlasti pri reševanju humanitarnih problemov, ponovni vzpostavitvi normalnega življenja, zagotavljanju osnovnih storitev, obnovi in ponovni vzpostavitvi normalne gospodarske dejavnosti ali za druge civilne namene ter z odstopanjem od člena 6(1) in (2) lahko pristojni organi države članice odobrijo nakup, uvoz ali prevoz surove nafte in naftnih derivatov iz Sirije ter zagotavljanje s tem povezanega financiranja ali finančne pomoči, vključno z izvedenimi finančnimi instrumenti, ter zavarovanja in pozavarovanja, če so izpolnjeni naslednji pogoji:

                                       (a)

                                       o tem se je zadevna država članica predhodno posvetovala z Narodno koalicijo sirskih revolucionarnih in opozicijskih sil;

                                       (b)

                                       zadevne dejavnosti niso neposredno ali posredno v korist osebe ali subjekta iz člena 25(1); in

                                       (c)

                                       zadevne dejavnosti niso v nasprotju s prepovedmi, določenimi v tem sklepu.

                                 Zadevna državna članica obvesti druge države članice o vseh odobritvah, izdanih na podlagi tega člena.

                           Člen 9a
                           Za pomoč sirskemu civilnemu prebivalstvu, zlasti pri reševanju humanitarnih problemov, ponovni vzpostavitvi normalnega življenja, zagotavljanju osnovnih storitev, obnovi in ponovni vzpostavitvi normalne gospodarske dejavnosti ali za druge civilne namene ter z odstopanjem od člena 8(1) in (2) lahko pristojni organi države članice odobrijo prodajo, dobavo ali prevoz ključne opreme in tehnologije za ključne panoge naftne industrije in industrije zemeljskega plina v Siriji iz člena 8(1) ali sirskim podjetjem ali podjetjem v lasti Sirije, ki so v teh panogah dejavna zunaj Sirije, in zagotavljanje s tem povezane tehnične pomoči ali usposabljanje in druge storitve ter financiranje ali finančno pomoč, če so izpolnjeni naslednji pogoji:

                                       (a)

                                       o tem se je zadevna država članica predhodno posvetovala z Narodno koalicijo sirskih revolucionarnih in opozicijskih sil;

                                       (b)

                                       zadevne dejavnosti niso neposredno ali posredno v korist osebe ali subjekta iz člena 25(1); in

                                       (c)

                                       zadevne dejavnosti niso v nasprotju s prepovedmi, določenimi v tem sklepu.

                                 Zadevna državna članica obvesti druge države članice o vseh odobritvah, izdanih na podlagi tega člena.

                           Člen 14a
                           Za pomoč sirskemu civilnemu prebivalstvu, zlasti pri reševanju humanitarnih problemov, ponovni vzpostavitvi normalnega življenja, zagotavljanju osnovnih storitev, obnovi in ponovni vzpostavitvi normalne gospodarske dejavnosti ali za druge civilne namene ter z odstopanjem od točk (a), (b) in (e) člena 13 lahko pristojni organi države članice dovolijo odobritev kakršnih koli finančnih posojil ali kreditov podjetjem v Siriji, ki so dejavna v panogah raziskovanja, proizvodnje ali rafiniranja nafte v sirski naftni industriji, ali sirskim podjetjem ali podjetjem v lasti Sirije, ki so dejavna v teh panogah zunaj Sirije, ali pridobitev ali povečanje lastniškega deleža v teh podjetjih, ali ustanovitev kakršnega koli skupnega podjetja s podjetji v Siriji, ki so dejavna v panogah raziskovanja, proizvodnje ali rafiniranja nafte v sirski naftni industriji, in z vsemi hčerinskimi podjetji ali podružnicami pod njihovim nadzorom, če so izpolnjeni naslednji pogoji:

                                       (a)

                                       o tem se je zadevna država članica predhodno posvetovala z Narodno koalicijo sirskih revolucionarnih in opozicijskih sil;

                                       (b)

                                       zadevne dejavnosti niso neposredno ali posredno v korist osebe ali subjekta iz člena 25(1); in

                                       (c)

                                       zadevne dejavnosti niso v nasprotju s prepovedmi, določenimi v tem sklepu.

                                 Zadevna državna članica obvesti druge države članice o vseh odobritvah, izdanih na podlagi tega člena.".

                        (2)

                        člen 31 se nadomesti z naslednjim:

                           "Člen 31

                              1.   Ta sklep se uporablja do 1. junija 2013. Redno se ga pregleduje. Če Svet meni, da cilji tega sklepa niso doseženi, se ta sklep podaljša ali ustrezno spremeni.

                              2.   Odstopanja, določena v členih 6a, 9a in 14a, se ponovno preučijo pred prenehanjem veljavnosti tega sklepa, pri čemer se upošteva njihov prispevek k pomoči sirskemu civilnemu prebivalstvu.".

            Člen 2
            Ta sklep začne veljati na dan objave v Uradnem listu Evropske unije.

            V Luxembourgu, 22. aprila 2013

                  Za Svet

                  Predsednica

               C. ASHTON

            (1)  UL L 330, 30.11.2012,str. 21.


title: 2009/453/ES: Odločba Komisije z dne 11. junija 2009 o zaključku protidampinškega postopka v zvezi z uvozom natrijeve kovine s poreklom iz Združenih držav Amerike

text:
               12.6.2009

               SL

               Uradni list Evropske unije

               L 149/76

      ODLOČBA KOMISIJE

   z dne 11. junija 2009
   o zaključku protidampinškega postopka v zvezi z uvozom natrijeve kovine s poreklom iz Združenih držav Amerike
   (2009/453/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti, (osnovna uredba) (1) in zlasti člena 9 Uredbe,
   po posvetovanju s Svetovalnim odborom,
   ob upoštevanju naslednjega:
   1.   POSTOPEK

   1.1   Začetek postopka

               (1)

               Komisija je 23. julija 2008 v obvestilu, objavljenim v Uradnem listu Evropske unije
                   (2) („obvestilo o začetku postopka“), objavila začetek protidampinškega postopka v zvezi z uvozom nepakirane natrijeve kovine s poreklom iz Združenih držav Amerike („ZDA“), običajno uvrščenega pod oznako KN ex 2805 11 00 („zadevni izdelek“), v Skupnost.

               (2)

               Postopek je bil uveden na podlagi pritožbe, ki jo je 10. junija 2008 vložil edini proizvajalec Skupnosti Métaux Spéciaux (MSSA SAS) („pritožnik“).

               (3)

               Komisija je 23. julija 2008 začela protisubvencijsko preiskavo v zvezi z uvozom istega izdelka s poreklom iz Združenih držav Amerike (3). Ta preiskava je bila zaključena z Odločbo Komisije 2009/452/ES (4).

         1.2   Zadevne stranke in preveritveni obiski

               (4)

               Komisija je o začetku preiskave obvestila pritožnika, edinega znanega izvoznika/proizvajalca v ZDA, uvoznike in uporabnike, za katere je znano, da jih to zadeva, in predstavnike ZDA. Zainteresiranim strankam je bila dana možnost, da pisno izrazijo svoja stališča in zaprosijo Komisijo za zaslišanje v roku, navedenem v obvestilu o začetku.

               (5)

               Komisija je vprašalnike poslala vsem znanim strankam, ki jih to zadeva, ter prejela odgovore od predstavnikov ZDA, edinega proizvajalca izvoznika v ZDA („sodelujoči proizvajalec izvoznik iz ZDA“), pritožnika in treh uporabnikov Skupnosti.

               (6)

               Komisija je zahtevala in preverila vse informacije, potrebne za ugotovitev dampinga, posledične škode in interesa Skupnosti, ter izvedla preveritvene obiske v prostorih naslednjih družb:

                              Proizvajalec Skupnosti:

                                       —

                                       Métaux Spéciaux (MSSA SAS), Saint-Marcel, Francija

                              Proizvajalec izvoznik v ZDA:

                                       —

                                       E.I. DuPont De Nemours and Company, Wilmington, Delaware

                              Povezani trgovec v Švici:

                                       —

                                       DuPont De Nemours International S.A., Ženeva

                              Uporabnika Skupnosti:

                                       —

                                       Rohm and Haas Europe Sàrl, Morges, Švica

                                       —

                                       Evonik Degussa GmbH, Frankfurt, Nemčija

         1.3   Obdobje preiskave in obravnavano obdobje

               (7)

               Preiskava dampinga in škode je zajela obdobje od 1. julija 2007 do 30. junija 2008 („obdobje preiskave“ ali „OP“). Proučitev gibanj, pomembnih za oceno škode, je zajela obdobje od 1. januarja 2005 do konca obdobja preiskave („obravnavano obdobje“).

         2.   UMIK PRITOŽBE IN ZAKLJUČEK POSTOPKA

               (8)

               Pritožnik je v pismu Komisiji z dne 1. aprila 2009 uradno umaknil svojo pritožbo. Pojasnil je, da so umik sprožile spremenjene okoliščine.

               (9)

               V skladu s členom 9(1) osnovne uredbe se lahko postopek zaključi, če je pritožba umaknjena, razen če to ne bi bilo v interesu Skupnosti.

               (10)

               Komisija je menila, da je treba sedanji postopek zaključiti, saj v preiskavi ni prišlo do nobenih ugotovitev, iz katerih bi bilo razvidno, da takšen zaključek ne bi bil v interesu Skupnosti. Zainteresirane stranke so bile o tem obveščene in imele so možnost predložiti pripombe. Vendar ni bila prejeta nobena pripomba, da zaključek ni v interesu Skupnosti.

               (11)

               Komisija zato ugotavlja, da je treba protidampinški postopek v zvezi z uvozom nepakirane natrijeve kovine s poreklom iz ZDA zaključiti brez uvedbe protidampinških ukrepov –

         SPREJELA NASLEDNJO ODLOČBO:
   Edini člen
   Protidampinški postopek v zvezi z uvozom natrijeve kovine, nepakirane, uvrščene pod oznako KN ex 2805 11 00, s poreklom iz Združenih držav Amerike, se zaključi.

      V Bruslju, 11. junija 2009

            Za Komisijo

         Catherine ASHTON

            Članica Komisije

      (1)  UL L 56, 6.3.1996, str. 1.

      (2)  UL C 186, 23.7.2008, str. 32.

      (3)  UL C 186, 23.7.2008, str. 35.

      (4)  Glej stran74 tega Uradnega lista.


title: Sklep Evropskega parlamenta (EU) 2016/1570 z dne 28. aprila 2016 o razrešnici glede izvrševanja proračuna Evropskega policijskega urada za proračunsko leto 2014

text:
               14.9.2016

               SL

               Uradni list Evropske unije

               L 246/361

         SKLEP EVROPSKEGA PARLAMENTA (EU) 2016/1570
   z dne 28. aprila 2016
   o razrešnici glede izvrševanja proračuna Evropskega policijskega urada za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Evropskega policijskega urada za proračunsko leto 2014,

               —

               ob upoštevanju poročila Računskega sodišča o zaključnem računu Evropskega policijskega urada za proračunsko leto 2014 z odgovorom urada (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice uradu glede izvrševanja proračuna za proračunsko leto 2014 (05584/2016 – C8-0084/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Sklepa Sveta 2009/371/PNZ z dne 6. aprila 2009 o ustanovitvi Evropskega policijskega urada (Europol) (4), zlasti člena 43,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A8-0122/2016),

               1.

               podeli razrešnico direktorju Evropskega policijskega urada glede izvrševanja proračuna urada za proračunsko leto 2014;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropskega policijskega urada, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 324.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 121, 15.5.2009, str. 37.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.